تورکیه-‌نین پایتاختی آنکارانین رمزی اولان آتاکوله قولله‌سی آذربایجان بایراغی‌نین رنگ‌لریله ایشیقلاندیریلیب.
معلوماتا گؤره، آتاکوله قولله‌سی‌نین اوستوندکی ایشیق-شوو ارمنیستان سلاحلی قوه‌لری‌نین هوجوم‌لاری‌نین قارشیسی‌نین آلینماسیندا آذربایجانا دستک و هم رای‌لیک نوماییشی مقصدیله تشکیل اولونوب.
آتاکوله قولله‌سی‌نین ذیروه‌سیندکی اکراندا "بیر میللت، ایکی دؤولت" ایفاده‌سی، اونون آردینجا ایسه "جان آذربایجان!" شعاری یئر آلیب. ایشیقلاندیرما پروسه سینده آذربایجان و تورکیه بایراق‌لاری بیرگه تصویر اولونوب.
